《偈 其二》
宋代·释守芝

大愚相接大雄孙，五湖云水竞头奔。竞头奔，有何门，击箭宁知枯木存。

枯木存，一年还曾两度春。两度春，帐里真珠撒与人。

撒与人，思量也是慕西秦。

作者简介：释守芝，太原（今属山西）人，俗姓王。为汾阳昭禅师法嗣，南岳下十世，住端州大愚山。仁宗嘉祐初卒（《嘉泰普灯录》卷二，《宗统编年》作景祐元年卒）。事见《五灯会元》卷一二、《禅林僧宝传》卷一六、《补续高僧传》卷七。今录诗五首。